**Lasnamäe Linnaosa Valitsus kuulutab välja kirjaliku enampakkumise linnarajatiste kasutusse andmiseks kaubanduse korraldamiseks avalikel üritustel (laat)**

1.Tallinna Linnavolikogu 8. aprilli 2010 määruse nr 21 **„**[**Tallinna linnale kuuluva rajatise või selle osa kaubandustegevuseks kasutusse andmise kord**](https://www.riigiteataja.ee/akt/421052013003?leiaKehtiv)**”** alusel

kuulutatakse linnaosa vanema 19.01.2023 korraldusega nr T-24-1/23/3 välja kirjalik enampakkumine linnarajatiste kasutusse andmiseks kaubanduse korraldamiseks avalikel üritustel järgmistes asukohtades:

1.1 Pae pargis (katastritunnus 78403:301:0115), asendiplaanil tähistatud 5 999,98 m2:

1.1.1 Kevadlaat 13.05.2023 kella 11-16;

1.1.2 Pirukafestival 15.07.2023 kella 11-16.

1.2 Tondiloo pargis (katastritunnus 78403:310:0043), asendiplaanil tähistatud 5 999,84 m2:

1.2.1 Sügislaat 07.10.2023 kella 11.00-16.00.

1.3 Pakkumise alghind 774,19 € üks kauplemispäev, arvestatuna tariifist 4,00 €/m2 eest kuus.

2. Pakkumus peab olema eesti keeles ja sisaldama järgmisi andmeid ja dokumente:

2.1 avaliku ürituse nimetust;

2.2 kauplemisinventari, kaubagruppide ja teeninduskohtade paigutuse asendiplaani, mis tuleb 1 nädal enne ürituse toimumist kooskõlastada Lasnamäe Linnaosa Valitsusega;

2.3 pakkuja senise tegevuse lühiülevaadet;

2.4 tegevuskava kauplemise ja avaliku ürituse iseloomuga sobivate, erinevatele sihtgruppidele suunatud lisategevuste korraldamisel;

2.5 selgitust kommunaalteenuste (elektrienergia, jäätmekäitlus) kasutamise korraldusest;

2.6 andmeid pakkuja kohta:

2.6.1 füüsilisest isikust ettevõtja puhul nimi, registrikood, aadress, kontaktandmed, e-posti aadress arve esitamiseks;

2.6.2 juriidilise isiku puhul ärinimi, registrikood, aadress, kontaktandmed, e-posti aadress arve esitamiseks;

2.6.3 panga rekvisiite, kuhu tagastada tagatisraha juhul, kui pakkumist ei võidetud;

2.7 nõusolekut linnarajatise kasutusse võtmiseks pakkumise korraldaja poolt kehtestatud tingimustel;

2.8 dokumenti tagatisraha tasumise kohta. Tagatisraha peab olema laekunud Tallinna Linnakantselei finantsteenistuse arvelduskontole hiljemalt pakkumuse esitamise tähtajale eelneval tööpäeval;

2.9 sõnade ja numbritega kirjutatud pakkumissummat. Kui need ei lange kokku, loetakse kehtivaks sõnadega kirjutatud summa;

2.10 tõendit kohalike maksude võlgnevuse puudumise kohta (tõendi saab maksuvolg@tallinnlv.ee), kinnitust võlgnevuste puudumise kohta Maksu- ja Tolliametile ja kinnitus, et pakkujal ei ole kohaliku omavalitsuse ees maksu- ega üürivõlgu;

2.11 pakkumise tegemise kuupäev, pakkumise esitaja nime ja allkirja, esindaja puhul esindusõigust tõendavat dokumenti (seadusest tulenevat esindusõigust tõendav dokument, volikiri, volikirja andja esindusõigust tõendavad dokumendid jne).

3. Tagatisraha suurus 774,19 € on võrdne ühe kauplemispäeva üüri alghinnaga. Võitjaks tunnistatud pakkuja tagatisraha arvestatakse üüri ettemaksuks. Teistele või punktis 2 nimetatud tingimustele mittevastava pakkumuse esitanud pakkujale tagastatakse ettemakstud tagatisraha 30 päeva jooksul pakkumise tulemuste kinnitamise päevast arvates.

4. Tagatisraha tasuda Tallinna Linnakantselei finantsteenistuse arvelduskontole nr IBAN: EE311010220061053015, viitenumber 5269050050050317, AS SEB Pank, enne pakkumise esitamist. Ülekande selgitusse märkida: „tagatisraha“, pakkuja ärinimi ja punktide 1.1-1.2 alapunktides nimetatud avaliku ürituse nimetus, mille korraldamiseks pakkumus esitatakse.

5. Linnarajatise kaubanduse korraldamiseks kasutusse andmise lisatingimused:

5.1 kasutusse võtja kohustub tagama, et paigaldatav kauplemisinventar oleks kergesti teisaldatav, välisilmelt linnapilti ja antud asukohta sobilik;

5.2 laada alale on kohustuslik paigaldada vähemalt kaks kätepesemisvõimalusega välikäimlat;

5.3 kasutusse võtja kohustub kevad- ja sügislaadal lähtuma kaupade ja teenuste valikul avaliku ürituse iseloomust. Soovitatav kaupade sortiment: talu- ja aiasaadused, eestimaised toidu- ja tööstuskaubad, lilled, istikud, käsitöö jms. Pirukafestivali puhul peavad 60% müüjatest olema pirukate ja teiste küpsetiste müügiga seotud ja ülejäänu võib olla muu kaup;

5.4 kasutusse võtja kohustub tagama vähemalt 50 müügikoha paigaldamise, mis on kaardistatud ja ala skeem paigutada nähtavale kohale, et külastajad saaksid ülevaate huvipakkuvatest müügikohtadest. Nimetatud skeem on aluseks viidasüsteemile, mis lihtsustab nii kauplejate kui ka külastajate pargi territooriumil orienteerumist;

5.5 asendiplaan tuleb hiljemalt 1 nädal enne laada toimumist kooskõlastada Lasnamäe Linnaosa Valitsusega lähtudes müügiinventari mõõtmetest ja elektri vajadusest;

5.6 kasutusse võtja kohustub väljastama igale müügikohale müügipileti;

5.7 kasutusse võtja kohustub teavitama kauplejaid enne müügipileti väljastamist linnaosa valitsuse poolt määratud tingimustest ja tagama nende täitmise;

5.8 kauplemisaeg kella 11-st kuni 16-ni;

5.9 alkohoolsete jookide müük on keelatud;

5.10 kasutatud kaupade, terariistade, võõrriikide riiklikku või militaarset sümboolikat kandvate esemete müük on keelatud;

5.11 sõidukitega on parki sisenemine lubatud ainult kauba ja müügiinventari maha laadimiseks kuni kella 9.30-ni ja peale laadimiseks peale ürituse lõppu, liiklusskeem tuleb Lasnamäe Linnaosa Valitsusega kooskõlastada 1 nädal enne ürituse toimumist;

5.12 sõidukite parkimine müügikoha juures murul on keelatud;

5.13 Kasutusse võtja kohustub tagama, et üritustel serveeritakse toitu ja jooki üksnes korduskasutatavates anumates (nt taldrikud, kausid, joogitopsid) ning kasutatakse üksnes korduskasutatavaid söögiriistu (nt noad, kahvlid, lusikad, söögipulgad). Lubatud on kasutada 3 ühekordselt kasutatavaid joogikõrsi, segamispulki ja kokteilikaunistusi, mis ei koosne plastist (sh biopõhisest plastist), oksüdantide toimel lagunevast plastist või biolagunevast plastist.;

5.14 kauba müük ja ladustamine peab jääma kauplemisinventari (telk, müügilett) piiridesse;

5.15 Kevad- ja sügislaadal paigaldatava müügileti esikülg peab olema varjatud müüdavat kaupa iseloomustava või ärinimega kujundatud tahvli või plakatiga. Kaubavaru, pakendid ja isiklikud esemed ei tohi olla klientidele nähtavad;

5.16 toitlustuskohad peavad tagama prügi liigiti kogumise võimaluse, kus igas kogumiskohas tuleb liigiti koguda vähemalt segaolmejäätmeid, biolagunevaid jäätmeid ja pakendijäätmeid;

5.17 kasutusse võtja kohustub tagama, et kauplemisel tekkivaid jäätmeid ja pakendeid ei paigutataks pargi territooriumile, avalikesse prügikastidesse ja nende lähedusse;

5.18 kasutusse võtja kohustub täitma heakorraeeskirja ja Tallinna jäätmehoolduseeskirja. Tagama kasutusse antud linnarajatisel heakorra kogu kauplemispäeva jooksul ning andma selle kasutusse andjale heakorrastatult üle üritusele järgneval päeval hiljemalt kell 10.00;

5.19 kui kauplemise käigus on kahjustatud linnarajatise (muru, asfalt) või linnavara (prügikastid, pingid, puud või muu vara) seisundit, kohustub kasutusse võtja taastama linnarajatise kasutusse võtmise eelse seisundi omal kulul hiljemalt 24 tunni jooksul ja linnavara seisundi selle taastamiseks määratud tähtajaks;

5.19.1 kui kasutusse võtja ei täida linnarajatise taastamiskohustust hiljemalt 24 tunni jooksul ja linnavara taastamiskohustust kasutusse andja poolt määratud tähtajaks, hüvitama kasutusse andjale taastamiseks tehtud kulutused;

5.20 elektrienergia tarbimise korral sõlmima lepingu Enefit Connect OÜ-ga;

5.21 kandma kõik avalikul üritusel kaubanduse korraldamisega seonduvad kulutused (sealhulgas ilmastikust tingitud takistused kauplemisel);

5.22 tegema Lasnamäe Linnaosa Valitsusega koostööd avaliku ürituse töötubade ja meelelahutuse korraldamisel.

6. Pakkumise võitja väljaselgitamise aluseks on kõrgeim pakutav üüritasu.

7. Pakkumised esitada hiljemalt **6. veebruaril 2023 kella 14.00-ks** Lasnamäe Linnaosa Valitsuse Pallasti tn 54 infosaali kinnises ümbrikus märgusõnaga „Linnarajatise konkurss ja avaliku ürituse nimetus“, mille korraldamiseks pakkumus on esitatud. Ümbrikud avatakse 6. veebruaril 2023 kell 14.15. Pakkumine tuleb esitada iga punkti 1.1-1.2 alapunktides nimetatud avaliku ürituse kohta eraldi.

8. Kui pakkujal on võlgnevus Tallinna linna ees, riiklike või kohalike maksude osas, tunnistatakse pakkumus nõuetele mittevastavaks.

9. Kui võrdse kõrgeima pakkumise on teinud kaks või enam pakkujat, korraldatakse nende vahel kümne tööpäeva jooksul enampakkumise lisavoor, mille alghinnaks on esialgsel enampakkumisel tehtud kõrgeim pakkumine.

10. Üürileping kaubanduse korraldamiseks sõlmitakse parimaks tunnistatud pakkuja(te)ga iga punkti 1.1-1.2 alapunktides nimetatud avaliku ürituse kohta eraldi.

11. Üürilepingu sõlminud isik tasub üüri kasutusse andja poolt e-posti teel esitatud arve alusel hiljemalt 15 päeva enne avaliku ürituse toimumist.

12. Üüri tasumisega viivitamisel üle maksetähtaja, kohustub kasutusse võtja tasuma viivist 0,05% tähtajaks tasumata summalt iga viivitatud päeva eest.

13. Linnarajatise kasutusse andjale üleandmise tähtaja rikkumise korral kohustub kasutusse võtja tasuma leppetrahvi summas, mis võrdub kümne päeva üüriga.

14. Üürilepingu sõlminud isikul on keelatud lepingu ja sellest tulenevate õiguste üleandmine kolmandatele isikutele.

4 15. Kui pakkumise võitja ei ole ühe kuu jooksul arvates tulemuste kinnitamisest sõlminud üürilepingut, tühistatakse pakkumise tulemused. Sel juhul pakkuja poolt tasutud tagatisraha ei tagastata.